《留题华严壁》
宋代·李新

直向忙中得少休，一生缘分属清幽。
好山不许寻常见，野水从教自在流。
种竹养茶双碧重，有僧无客四时秋。
当初著眼如低下，不识光芒射斗牛。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。